A4-0402/97

Σχέδιο πράξης του Συμβουλίου με την οποία καταρτίζεται η Σύμβαση για τη θέσπιση του συστήματος EURODAC για την αντιπαραβολή των δακτυλικών αποτυπωμάτων των αιτούντων άσυλο και Σύμβαση που καταρτίσθηκε βάσει του άρθρου Κ3 της Συνθήκης για την Ευρωπαϊκή Ένωση, για τη θέσπιση του συστήματος «EURODAC» για την αντιπαραβολή των δακτυλικών αποτυπωμάτων των αιτούντων άσυλο (11079/97 - C4- 0506/97 - 97/0915(CNS)).

Το σχέδιο και η σύμβαση αυτή εγκρίνονται με τις ακόλουθες τροποποιήσεις:

(Τροπολογία 1)

Σχέδιο πράξης, αιτιολογική αναφορά 1α (νέα)

>Κείμενο μετά την ψηφοφορία στο ΕΚ>

έχοντας καλέσει το Ευρωπαϊκό Κοινοβούλιο να γνωμοδοτήσει

(Τροπολογία 2)

Παράρτημα (Σύμβαση), πρώτη αιτιολογική αναφορά

>Αρχικό κείμενο>

υπενθυμίζοντας το στόχο της εναρμόνισης των πολιτικών των κρατών μελών σε θέματα ασύλου, τον οποίο καθόρισε το Ευρωπαϊκό Συμβούλιο στο Στρασβούργο στις 8 και 9 Δεκεμβρίου 1989 και ανέπτυξε το Ευρωπαϊκό Συμβούλιο στο Μάαστριχτ στις 9 και 10 Δεκεμβρίου 1991 και το Ευρωπαϊκό Συμβούλιο στις Βρυξέλλες στις 10 και 11 Δεκεμβρίου 1993, καθώς και η Επιτροπή με την ανακοίνωσή της για τις πολιτικές μετανάστευσης και ασύλου της 23ης Φεβρουαρίου 1994[semigr ]

>Κείμενο μετά την ψηφοφορία στο ΕΚ>

υπενθυμίζοντας ότι η υλοποίηση του στόχου της εναρμόνισης των πολιτικών των κρατών μελών σε θέματα ασύλου, τον οποίο καθόρισε το Ευρωπαϊκό Συμβούλιο στο Στρασβούργο στις 8 και 9 Δεκεμβρίου 1989 και ανέπτυξε το Ευρωπαϊκό Συμβούλιο στο Μάαστριχτ στις 9 και 10 Δεκεμβρίου 1991 και το Ευρωπαϊκό Συμβούλιο στις Βρυξέλλες στις 10 και 11 Δεκεμβρίου 1993, καθώς και η Επιτροπή με την ανακοίνωσή της για τις πολιτικές μετανάστευσης και ασύλου της 23ης Φεβρουαρίου 1994, ο οποίος αποτελεί απαραίτητη προϋπόθεση για τη δημιουργία του συστήματος Eurodac, λόγω του ότι τα κριτήρια της χορήγησης του δικαιώματος ασύλου διαφέρουν μεταξύ των κρατών μελών, κυρίως σε συνάρτηση με τις παραμέτρους εξωτερικής πολιτικής[semigr ]

(Τροπολογία 3)

Παράρτημα (Σύμβαση), τέταρτη αιτιολογική σκέψη

>Αρχικό κείμενο>

έχοντας επίγνωση της ανάγκης να ληφθούν, κατά την επιδίωξη αυτού του στόχου, μέτρα για την αποφυγή της δημιουργία καταστάσεων στις οποίες οι αιτούντες άσυλο τελούν σε παρατεταμένη αβεβαιότητα ως προς την ενδεχόμενη έκβαση της αιτήσεώς τους, και μεριμνώντας ώστε να εγγυηθούν σε κάθε αιτούντα άσυλο τη βεβαιότητα ότι η αίτησή του θα εξετασθεί από ένα κράτος μέλος και να εξασφαλίσουν ότι οι αιτούντες άσυλο δεν παραπέμπονται διαδοχικά από ένα κράτος μέλος σε άλλο, χωρίς κανένα να αναγνωρίζει ότι είναι αρμόδιο να εξετάσει την αίτηση παροχής ασύλου.

>Κείμενο μετά την ψηφοφορία στο ΕΚ>

έχοντας επίγνωση της ανάγκης να ληφθούν, κατά την επιδίωξη αυτού του στόχου, μέτρα για την αποφυγή της δημιουργία καταστάσεων στις οποίες οι αιτούντες άσυλο τελούν σε παρατεταμένη αβεβαιότητα ως προς την ενδεχόμενη έκβαση της αιτήσεώς τους.

Μεριμνώντας ώστε να εγγυηθούν σε κάθε αιτούντα άσυλο τη βεβαιότητα ότι η αίτησή του θα εξετασθεί από ένα κράτος μέλος και να εξασφαλίσουν ότι οι αιτούντες άσυλο δεν παραπέμπονται διαδοχικά από ένα κράτος μέλος σε άλλο, ή σε τρίτη χώρα όπου η αίτησή τους δεν θα εξετασθεί βάσει κριτηρίων αντιστοίχων προς εκείνα που ισχύουν στην Ευρωπαϊκή Ένωση χωρίς κανένα από τα κράτη μέλη να αναγνωρίζει ότι είναι αρμόδιο να εξετάσει την αίτηση παροχής ασύλου.

(Τροπολογία 4)

Παράρτημα (Σύμβαση), όγδοη αιτιολογική σκέψη

>Αρχικό κείμενο>

εκτιμώντας ότι η επεξεργασία των δεδομένων αυτών μπορεί να γίνει μόνο με σεβασμό των διατάξεων της Σύμβασης του Συμβουλίου της Ευρώπης για την προστασία του ατόμου σε σχέση με την επεξεργασία προσωπικών δεδομένων, που έγινε στο Στρασβούργο στις 28 Ιανουαρίου 1981.

>Κείμενο μετά την ψηφοφορία στο ΕΚ>

εκτιμώντας ότι η επεξεργασία των δεδομένων αυτών οφείλει να υπακούει στους πλέον αυστηρούς κανόνες περί απορρήτου και ότι μπορεί να γίνει μόνο με σεβασμό των διατάξεων της Σύμβασης του Συμβουλίου της Ευρώπης για την προστασία του ατόμου σε σχέση με την επεξεργασία προσωπικών δεδομένων, που έγινε στο Στρασβούργο στις 28 Ιανουαρίου 1981 και με σεβασμό των λοιπών κανόνων που εφαρμόζονται στην Ευρωπαϊκή Ένωση.

(Τροπολογία 5)

Παράρτημα (Σύμβαση), άρθρο 1, παράγραφος 1

>Αρχικό κείμενο>

1. Τα κράτη μέλη συνιστούν και τηρούν ένα σύστημα, καλούμενο «Eurodac», το οποίο έχει ως μοναδικό σκοπό να βοηθεί τον προσδιορισμό του κράτους μέλους που είναι υπεύθυνο, σύμφωνα με τη Σύμβαση του Δουβλίνου, για την εξέταση αίτησης ασύλου, η οποία έχει υποβληθεί σε ένα από τα κράτη μέλη.

>Κείμενο μετά την ψηφοφορία στο ΕΚ>

1. Τα κράτη μέλη παρέχουν τα στοιχεία που είναι αναγκαία για τη λειτουργία ενός συστήματος καλούμενου «Eurodac», το οποίο έχει ως μοναδικό σκοπό να βοηθεί τον προσδιορισμό του κράτους μέλους που είναι υπεύθυνο, σύμφωνα με τη Σύμβαση του Δουβλίνου, για την εξέταση αίτησης ασύλου, η οποία έχει υποβληθεί σε ένα από τα κράτη μέλη. Η διαχείριση του συστήματος ανατίθεται στην Επιτροπή.

(Τροπολογία 6)

Παράρτημα (Σύμβαση), άρθρο 1, παράγραφος 3

>Αρχικό κείμενο>

3. Με την επιφύλαξη της χρησιμοποίησης των δεδομένων που διαβιβάζονται από το Eurodac από το κράτος μέλος προέλευσης σε άλλα αρχεία που προβλέπει το εθνικό του δίκαιο, τα δακτυλικά αποτυπώματα και άλλα δεδομένα προσωπικού χαρακτήρα, δεν μπορούν να υποβληθούν στην επεξεργασία αυτή παρά μόνον για τους σκοπούς που απαριθμούνται στο άρθρο 15 παράγραφος 1 της Σύμβασης του Δουβλίνου.

>Κείμενο μετά την ψηφοφορία στο ΕΚ>

3. Με την επιφύλαξη της χρησιμοποίησης των δεδομένων που συγκεντρώνονται στο Eurodac από το κράτος μέλος προέλευσης σε άλλα αρχεία που προβλέπει το εθνικό του δίκαιο, τα δακτυλικά αποτυπώματα και άλλα δεδομένα προσωπικού χαρακτήρα, δεν μπορούν να υποβληθούν στην επεξεργασία αυτή παρά μόνον για τους σκοπούς που απαριθμούνται στο άρθρο 15 παράγραφος 1 της Σύμβασης του Δουβλίνου.

(Τροπολογία 7)

Παράρτημα (Σύμβαση), άρθρο 1, παράγραφος 3α (νέα)

>Κείμενο μετά την ψηφοφορία στο ΕΚ>

3α. Ο περιορισμός της χρήσης του συστήματος βάσει των προηγουμένων παραγράφων είναι αυστηρότατος. Η χρήση του συστήματος EURODAC δεν μπορεί σε καμμία περίπτωση να επεκταθεί σε ευρύτερους τομείς ή στόχους.

(Τροπολογία 9)

Παράρτημα (Σύμβαση), άρθρο 1, παράγραφος 3β (νέα)

>Κείμενο μετά την ψηφοφορία στο ΕΚ>

3β. Τα κράτη μέλη χρησιμοποιούν το σύστημα EURODAC σεβόμενα πλήρως τις διατάξεις της Σύμβασης της Γενεύης του 1951, όπως την τροποποιεί το πρωτόκολλο της Νέας Υόρκης του 1967, την Ευρωπαϊκή Σύμβαση για την Προστασία των Ανθρωπίνων Δικαιωμάτων του 1958 και τους κανόνες περί προστασίας των δεδομένων που είναι τουλάχιστον συγκρίσιμοι με εκείνους που διασφαλίζουν οι κοινοτικοί κανονισμοί.

(Τροπολογία 10)

Παράρτημα (Σύμβαση), άρθρο 2, παράγραφος 4, παύλες

>Αρχικό κείμενο>

- η διαβίβαση των δεδομένων από τα κράτη μέλη προς την κεντρική μονάδα για καταγραφή στην κεντρική βάση δεδομένων και η διαβίβαση στα κράτη μέλη των αποτελεσμάτων της αντιπαραβολής που πραγματοποιήθηκε από την κεντρική μονάδα, καθώς και

>Κείμενο μετά την ψηφοφορία στο ΕΚ>

- η διαβίβαση των προσωπικών δεδομένων από τα κράτη μέλη προς την κεντρική μονάδα για καταγραφή στην κεντρική βάση δεδομένων και η διαβίβαση στα κράτη μέλη των αποτελεσμάτων της αντιπαραβολής που πραγματοποιήθηκε από την κεντρική μονάδα, καθώς και

>Αρχικό κείμενο>

- η καταχώρηση των δεδομένων η οποία πραγματοποιείται απ´ ευθείας από τα κράτη μέλη στην κεντρική βάση δεδομένων όσο και την άμεση διαβίβαση των αποτελεσμάτων της αντιπαραβολής στα εν λόγω κράτη μέλη.

>Κείμενο μετά την ψηφοφορία στο ΕΚ>

- η καταχώρηση των προσωπικών δεδομένων η οποία πραγματοποιείται απ´ ευθείας από τα κράτη μέλη στην κεντρική βάση δεδομένων όσο και την άμεση διαβίβαση των αποτελεσμάτων της αντιπαραβολής στα εν λόγω κράτη μέλη.

(Τροπολογία 11)

Παράρτημα (Σύμβαση), άρθρο 2, παράγραφος 5

>Αρχικό κείμενο>

5. Ως «δεδομένα προσωπικού χαρακτήρα» νοείται κάθε πληροφορία που αναφέρεται σε φυσικό πρόσωπο του οποίου η ταυτότητα είναι γνωστή και μπορεί να εξακριβωθεί[semigr ] πρόσωπο του οποίου η ταυτότητα μπορεί να εξακριβωθεί είναι το πρόσωπο εκείνο που μπορεί να προσδιορισθεί, άμεσα ή έμμεσα, ιδίως βάσει αριθμού ταυτότητας ή βάσει ενός ή περισσοτέρων συγκεκριμένων στοιχείων που χαρακτηρίζουν την ατομική του ταυτότητα.

>Κείμενο μετά την ψηφοφορία στο ΕΚ>

5. Ως «δεδομένα προσωπικού χαρακτήρα» νοείται κάθε πληροφορία στο πλαίσιο του άρθρου 5, παράγραφος 1, εδάφια 1 έως 6 που αναφέρεται σε φυσικό πρόσωπο του οποίου η ταυτότητα είναι γνωστή και μπορεί να εξακριβωθεί[semigr ] πρόσωπο του οποίου η ταυτότητα μπορεί να εξακριβωθεί είναι το πρόσωπο εκείνο που μπορεί να προσδιορισθεί, άμεσα ή έμμεσα, ιδίως βάσει αριθμού ταυτότητας ή βάσει ενός ή περισσοτέρων συγκεκριμένων στοιχείων που χαρακτηρίζουν την ατομική του ταυτότητα.

(Τροπολογία 12)

Παράρτημα (Σύμβαση), άρθρο 2, παράγραφος 7

>Αρχικό κείμενο>

7. Ως «κράτος της έδρας» νοείται το κράτος μέλος στο οποίο βρίσκεται η κεντρική μονάδα.

>Κείμενο μετά την ψηφοφορία στο ΕΚ>

Διαγράφεται.

(Τροπολογία 13)

Παράρτημα (Σύμβαση), άρθρο 3, παράγραφος 1

>Αρχικό κείμενο>

1. Συστήνεται κεντρική μονάδα στο κράτος μέλος που είναι αρμόδιο για την λειτουργία, για λογαριασμό των κρατών μελών, της κεντρικής βάσης δεδομένων για τα δακτυλικά αποτυπώματα των αιτούντων άσυλο(1). Η κεντρική μονάδα διαθέτει μηχανοργανωμένο σύστημα αναγνώρισης των δακτυλικών αποτυπωμάτων.

_______________

(1) Θα εξετασθεί αργότερα το πως θα ληφθεί απόφαση για τον καθορισμό του κράτους μέλους που είναι υπεύθυνο για τη λειτουργία του Eurodac.

>Κείμενο μετά την ψηφοφορία στο ΕΚ>

1. Συστήνεται κεντρική μονάδα στην Επιτροπή για τη διαχείριση της κεντρικής βάσης δεδομένων για τα δακτυλικά αποτυπώματα των αιτούντων άσυλο. Η κεντρική μονάδα διαθέτει μηχανοργανωμένο σύστημα αναγνώρισης των δακτυλικών αποτυπωμάτων.

(Τροπολογία 14)

Παράρτημα (Σύμβαση), άρθρο 3, παράγραφος 3

>Αρχικό κείμενο>

3. Στο βαθμό που αυτή η Σύμβαση δεν προβλέπει άλλως, η λειτουργία της κεντρικής μονάδας διέπεται από το εθνικό δίκαιο του κράτους της έδρας.

>Κείμενο μετά την ψηφοφορία στο ΕΚ>

3. Οι εσωτερικές διατάξεις σχετικά με τη διαχείριση της κεντρικής μονάδας εγκρίνονται από το Συμβούλιο με ειδική πλειοψηφία, κατόπιν προτάσεων της Επιτροπής και μετά από διαβούλευση με το Ευρωπαϊκό Κοινοβούλιο.

(Τροπολογία 15)

Παράρτημα (Σύμβαση), άρθρο 3, παράγραφος 4

>Αρχικό κείμενο>

4. Το κράτος της έδρας υποβάλλει στο Συμβούλιο ετήσια έκθεση για τη δραστηριότητα της κεντρικής μονάδας.

>Κείμενο μετά την ψηφοφορία στο ΕΚ>

4. Η Επιτροπή υποβάλλει στο Συμβούλιο και το Κοινοβούλιο ετήσια έκθεση για τη δραστηριότητα της κεντρικής μονάδας.

(Σε ολόκληρη τη Σύμβαση θα πρέπει να αντικατασταθεί η έκφραση «κράτος της έδρας» με τις λέξεις «η Επιτροπή»).

(Τροπολογία 16)

Παράρτημα (Σύμβαση), άρθρο 4, παράγραφος 1

>Αρχικό κείμενο>

1. Τα κράτη μέλη καταγράφουν πάραυτα και σύμφωνα με το εθνικό τους δίκαιο τα δακτυλικά αποτυπώματα κάθε αιτούντος άσυλο, ηλικίας τουλάχιστον 14 ετών και διαβιβάζουν πάραυτα στην Κεντρική μονάδα τα δεδομένα που προβλέπονται στο άρθρο 5, παράγραφος 1, γραμμές 1 έως 6.

>Κείμενο μετά την ψηφοφορία στο ΕΚ>

1. Τα κράτη μέλη καταγράφουν πάραυτα και σύμφωνα με το εθνικό τους δίκαιο και τις εγγυήσεις που καθιερώθηκαν από την Ευρωπαϊκή Σύμβαση Ανθρωπίνων Δικαιωμάτων τα δακτυλικά αποτυπώματα κάθε αιτούντος άσυλο, ηλικίας τουλάχιστον 14 ετών και διαβιβάζουν ταχέως στην κεντρική μονάδα τα δεδομένα που προβλέπονται στο άρθρο 5, παράγραφος 1, γραμμές 1 έως 6. Ο αιτών/η αιτούσα άσυλο ενημερώνεται για το σκοπό της λήψης αποτυπωμάτων, όπως καθορίζεται στο άρθρο 11, παράγραφος 1.

(Τροπολογία 18)

Παράρτημα (Σύμβαση), άρθρο 4, παράγραφος 5

>Αρχικό κείμενο>

5. Η κεντρική μονάδα θα ανακοινώνει τα αποτελέσματα της αντιπαραβολής στο κράτος μέλος προέλευσης, μαζί με τα δεδομένα που αναφέρονται στο άρθρο 5 παράγραφος 1, τα οποία αφορούν αυτά τα δακτυλικά αποτυπώματα τα οποία έχει προσδιορίσει η κεντρική μονάδα και τα οποία ομοιάζουν τόσο, ώστε να θεωρηθούν ότι συμπίπτουν με τα δακτυλικά αποτυπώματα, τα οποία διαβίβασε αυτό το κράτος μέλος. Εφόσον είναι εφικτό από τεχνική άποψη, τα αποτελέσματα της αντιπαραβολής είναι δυνατόν να διαβιβαστούν απ´ ευθείας στο κράτος μέλος προέλευσης.

>Κείμενο μετά την ψηφοφορία στο ΕΚ>

5. Η κεντρική μονάδα ανακοινώνει πάραυτα τα αποτελέσματα της αντιπαραβολής στο κράτος μέλος προέλευσης, καθώς και τα δεδομένα που αναφέρονται στο άρθρο 5 παράγραφος 1, σχετικά με τα δακτυλικά αποτυπώματα τα οποία έχει προσδιορίσει η κεντρική μονάδα ότι συμπίπτουν με τα δακτυλικά αποτυπώματα τα οποία διαβίβασε αυτό το κράτος μέλος. Εφόσον είναι εφικτό από τεχνική άποψη, τα αποτελέσματα της αντιπαραβολής είναι δυνατόν να διαβιβαστούν απ´ ευθείας στο κράτος μέλος προέλευσης.

(Τροπολογία 19)

Παράρτημα (Σύμβαση), άρθρο 4, παράγραφος 7

>Αρχικό κείμενο>

7. Το Συμβούλιο θεσπίζει τους εκτελεστικούς κανόνες που θεωρεί αναγκαίους για την κίνηση των διαδικασιών που προβλέπονται σ' αυτό το άρθρο.

>Κείμενο μετά την ψηφοφορία στο ΕΚ>

7. Οι εκτελεστικοί κανόνες που κρίνονται αναγκαίοι για την κίνηση των διαδικασιών που προβλέπονται σ' αυτό το άρθρο, θα εγκρίνονται από το Συμβούλιο με ειδική πλειοψηφία κατόπιν προτάσεως της Επιτροπής και μετά από διαβούλευση με το Ευρωπαϊκό Κοινοβούλιο.

(Τροπολογία 20)

Παράρτημα (Σύμβαση), άρθρο 5, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Σε καμία περίπτωση ο παρών κατάλογος δεδομένων δεν μπορεί να επεκταθεί σε άλλους τύπους πληροφοριών, είτε μέσω ενός πρωτοκόλλου στην παρούσα σύμβαση είτε με οποιοδήποτε άλλο μέσο.

(Τροπολογία 21)

Παράρτημα (Σύμβαση), άρθρο 5, παράγραφος 1α (νέα)

>Κείμενο μετά την ψηφοφορία στο ΕΚ>

1α. Σε καμιά περίπτωση δεν καταχωρούνται τα δεδομένα που αφορούν ονόματα και πληροφορίες σχετικά με την αίτηση ασύλου.

(Τροπολογία 22)

Παράρτημα (Σύμβαση), άρθρο 6, παράγραφος 1

>Αρχικό κείμενο>

1. Κάθε σύνολο δεδομένων όπως αναφέρεται στο άρθρο 5 παρ. 1, διατηρείται στην κεντρική βάση δεδομένων για δέκα έτη από την ημερομηνία τελευταίας καταγραφής των δακτυλικών αποτυπωμάτων. Κατά τη λήξη αυτής της προθεσμίας, η κεντρική μονάδα απαλείφει αυτομάτως τα δεδομένα από τη κεντρική βάση δεδομένων.

>Κείμενο μετά την ψηφοφορία στο ΕΚ>

1. Κάθε σύνολο δεδομένων όπως αναφέρεται στο άρθρο 5 παρ. 1, διατηρείται στην κεντρική βάση δεδομένων για πέντε έτη από την ημερομηνία τελευταίας καταγραφής των δακτυλικών αποτυπωμάτων. Κατά τη λήξη αυτής της προθεσμίας, η κεντρική μονάδα απαλείφει αυτομάτως τα δεδομένα από τη κεντρική βάση δεδομένων.

(Τροπολογία 23)

Παράρτημα (Σύμβαση), άρθρο 6, παράγραφος 1α (νέα)

>Κείμενο μετά την ψηφοφορία στο ΕΚ>

1α. Εντούτοις, καθήν περίπτωση αναγνωρισθεί ότι ο αιτών άσυλο υπάγεται στο καθεστώς της Σύμβασης της Γενεύης του 1951, όπως τροποποιήθηκε από το πρωτόκολλο της Νέας Υόρκης του 1967 ή στο καθεστώς προσωρινής προστασίας της Ευρωπαϊκής Ένωσης, τα δεδομένα αποσύρονται από την κεντρική μονάδα εντός προθεσμίας ενός μηνός. Στην περίπτωση αυτή, τα κράτη μέλη που έλαβαν γνώση δεδομένων κατόπιν διαβίβασης δεδομένων από το EURODAC απαλείφουν επίσης τα δεδομένα αυτά από τα συστήματά τους εντός της ίδιας προθεσμίας.

(Τροπολογία 24)

Παράρτημα (Σύμβαση), άρθρο 6α, παράγραφος 2

>Αρχικό κείμενο>

2. Υπό την επιφύλαξη του άρθρου 6 τα δεδομένα που αφορούν πρόσωπο το οποίο, σύμφωνα με τις διατάξεις της σύμβασης της Γενεύης της 28ης Ιουλίου 1951, όπως τροποποιήθηκε από το πρωτόκολλο της Νέας Υόρκης της 31ης Ιανουαρίου 1967, έχει αναγνωρισθεί και γίνει δεκτό από ένα κράτος μέλος ως πρόσφυγας απαλείφονται από την κεντρική βάση δεδομένων. Σύμφωνα με το άρθρο 9, αυτή η διαγραφή διενεργείται από το κράτος μέλος προέλευσης, μόλις αυτό το κράτος μέλος λάβει γνώση ότι το πρόσωπο αναγνωρίσθηκε και έγινε δεκτός ως πρόσφυγας από ένα κράτος μέλος.

>Κείμενο μετά την ψηφοφορία στο ΕΚ>

Διαγράφεται

(Τροπολογία 25)

Παράρτημα (Σύμβαση), άρθρο 6α, παράγραφος 3

>Αρχικό κείμενο>

3. Πέντε έτη μετά τη θέση σε εφαρμογή της κεντρικής βάσης δεδομένων το Συμβούλιο, επί τη βάση αξιόπιστων στατιστικών για τα πρόσωπα που έχουν καταθέσει αίτηση παροχής ασύλου σε κράτος μέλος αφού έχουν αναγνωρισθεί και γίνει δεκτά ως πρόσφυγες σε άλλο κράτος μέλος θα αποφασίσει αν θα πρέπει να αναθεωρήσει τη διάταξη της παραγράφου 2 παραπάνω.

>Κείμενο μετά την ψηφοφορία στο ΕΚ>

Διαγράφεται

(Τροπολογία 26)

Παράρτημα (Σύμβαση), άρθρο 6α, παράγραφος 4

>Αρχικό κείμενο>

4. Το Συμβούλιο θεσπίζει τις εκτελεστικές διατάξεις που διέπουν την κατάρτιση των εν λόγω στατιστικών(1).

__________

(1) Βλέπε στο Παράρτημα του Παραρτήματος το σχέδιο δήλωσης για τα πρακτικά του Συμβουλίου.

>Κείμενο μετά την ψηφοφορία στο ΕΚ>

Διαγράφεται

(Το συνημμένο σχέδιο δήλωσης καταπίπτει).

(Τροπολογία 27)

Παράρτημα (Σύμβαση), άρθρο 7, παράγραφος 1, σημείο ε)

>Αρχικό κείμενο>

ε) για τη νομότυπη χρησιμοποίηση των αποτελεσμάτων της αντιπαραβολής των δακτυλικών αποτυπωμάτων που διαβιβάζονται από την κεντρική μονάδα.

>Κείμενο μετά την ψηφοφορία στο ΕΚ>

ε) για τη νομότυπη χρησιμοποίηση των αποτελεσμάτων της αντιπαραβολής των δακτυλικών αποτυπωμάτων που διαβιβάζονται από την κεντρική μονάδα, αποκλειστικά για την εξέταση της αρμοδιότητας του κράτους μέλους προέλευσης σύμφωνα με τη Σύμβαση του Δουβλίνου.

(Τροπολογία 28)

Παράρτημα (Σύμβαση), άρθρο 9, παράγραφος 2

>Αρχικό κείμενο>

2. Πρόσβαση στα δεδομένα που έχουν καταχωρηθεί στην κεντρική βάση δεδομένων έχουν οι αρχές τις οποίες ορίζει έκαστο κράτος μέλος. Κάθε κράτος μέλος διαβιβάζει στον θεματοφύλακα κατάλογο των αρχών αυτών.

>Κείμενο μετά την ψηφοφορία στο ΕΚ>

2. Έκαστο κράτος μέλος προτείνει, υποδεικνύοντάς τες ονομαστικώς, τις αρχές με πρόσβαση στα δεδομένα που έχουν καταχωρηθεί στην κεντρική βάση δεδομένων.

(Τροπολογία 29)

Παράρτημα (Σύμβαση), άρθρο 12, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Τα κράτη μέλη εξασφαλίζουν ότι η εποπτική αρχή έχει στη διάθεσή της προσωπικό με επαρκή γνώση των δεδομένων σε ό,τι αφορά τα δακτυλικά αποτυπώματα.

(Τροπολογία 30)

Παράρτημα (Σύμβαση), άρθρο 13, παράγραφος 5α (νέα)

>Κείμενο μετά την ψηφοφορία στο ΕΚ>

5α. Η κοινή εποπτική αρχή θα έχει στη διάθεσή της προσωπικό με επαρκή γνώση των δεδομένων σε ό,τι αφορά τα δακτυλικά αποτυπώματα.

(Τροπολογία 31)

Παράρτημα (Σύμβαση), άρθρο 13, παράγραφος 9α (νέα)

>Κείμενο μετά την ψηφοφορία στο ΕΚ>

9α. Η κοινή εποπτική αρχή μπορεί να παράσχει βοήθεια στο ενδιαφερόμενο πρόσωπο κατά την άσκηση του δικαιώματός του/της όσον αφορά τη διόρθωση ή την απαλειφή δεδομένων κατά την έννοια του άρθρου 11, παράγραφος 8.

(Τροπολογία 32)

Παράρτημα (Σύμβαση), άρθρο 13α (νέο)

>Κείμενο μετά την ψηφοφορία στο ΕΚ>

Άρθρο 13α

1. Το Ευρωπαϊκό Κοινοβούλιο ορίζει, σε ευρωπαϊκό επίπεδο, υπεύθυνο για την προστασία δεδομένων που αφορούν τους πολίτες και ο οποίος έχει κάθε δικαίωμα πρόσβασης στο σύστημα, δικαιούται να εξετάζει ενστάσεις και έχει πρόσβαση στις συνεδριάσεις της αρμόδιας για τον έλεγχο κοινής αρχής.

>Κείμενο μετά την ψηφοφορία στο ΕΚ>

2. Ο ως άνω ευρωπαίος υπεύθυνος για την προστασία δεδομένων που αφορούν τους πολίτες υποβάλει στο Ευρωπαϊκό Κοινοβούλιο, την Επιτροπή και το Συμβούλιο ετήσια έκθεση χωρίς να αναφέρει ονόματα προσώπων που ενέχονται στις ενέργειές του.

(Τροπολογία 33)

Παράρτημα (Σύμβαση), άρθρο 16 τίτλος και πρώτο εδάφιο

>Αρχικό κείμενο>

Προδικαστικές αποφάσεις

Το Δικαστήριο των Ευρωπαϊκών Κοινοτήτων έχει δικαιοδοσία να εκδίδει προδικαστικές αποφάσεις επί της ερμηνείας των διατάξεων της παρούσας Σύμβασης.

>Κείμενο μετά την ψηφοφορία στο ΕΚ>

Προδικαστικές αποφάσεις και

άλλες προσφυγές

Το Δικαστήριο των Ευρωπαϊκών Κοινοτήτων έχει, υπό την επιφύλαξη όσων ορίζει το άρθρο 15, δικαιοδοσία να εκδίδει αποφάσεις σχετικά με την παρούσα σύμβαση, σύμφωνα με τα άρθρα 164 έως και 188 της Συνθήκης ΕΚ..

(Τροπολογία 34)

Παράρτημα (Σύμβαση), άρθρο 17, δεύτερο εδάφιο

>Αρχικό κείμενο>

Το Συμβούλιο λαμβάνει [ομόφωνα] [με ειδική πλειοψηφία] [με πλειοψηφία των δύο τρίτων των Υψηλών Συμβαλλομένων Μερών] τα αναγκαία εκτελεστικά μέτρα.

>Κείμενο μετά την ψηφοφορία στο ΕΚ>

Διαγράφεται

(Τροπολογία 35)

Παράρτημα (Σύμβαση), άρθρο 18

>Αρχικό κείμενο>

Επιφυλάξεις

Η Σύμβαση αυτή δεν μπορεί να αποτελέσει αντικείμενο επιφυλάξεων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 36)

Παράρτημα (Σύμβαση), άρθρο 19, τίτλος και παράγραφοι 1 και 2

>Αρχικό κείμενο>

Έναρξη ισχύος

1. Η παρούσα σύμβαση υποβάλλεται προς έγκριση από τα κράτη μέλη βάσει των ισχυουσών σ'αυτά συνταγματικών διατάξεων.

2. Τα κράτη μέλη γνωστοποιούν στο Γενικό Γραμματέα του Συμβουλίου της Ευρωπαϊκής Ένωσης την ολοκλήρωση των αναγκαίων για την αποδοχή της παρούσας Σύμβασης συνταγματικών τους διαδικασιών.

>Κείμενο μετά την ψηφοφορία στο ΕΚ>

Έναρξη ισχύος και αντικατάσταση

1. Η παρούσα σύμβαση υποβάλλεται προς έγκριση από τα κράτη μέλη βάσει των ισχυουσών σ'αυτά συνταγματικών διατάξεων.

2. Τα κράτη μέλη γνωστοποιούν στον Πρόεδρο της Ευρωπαϊκής Επιτροπής την ολοκλήρωση των αναγκαίων για την αποδοχή της παρούσας Σύμβασης συνταγματικών τους διαδικασιών.

(Στα επόμενα άρθρα να αντικατασταθεί η έκφραση «Γενικός Γραμματέας του Συμβουλίου της Ένωσης» με την έκφραση «Πρόεδρος της Επιτροπής»).

(Τροπολογία 37)

Παράρτημα (Σύμβαση), άρθρο 19, παράγραφος 3α (νέα)

>Κείμενο μετά την ψηφοφορία στο ΕΚ>

3α. Εάν κατά την ημερομηνία θέσης σε ισχύ της Συνθήκης του Άμστερνταμ, η παρούσα σύμβαση δεν έχει ακόμα εγκριθεί από την πλειοψηφία των κρατών μελών, θα αντικατασταθεί με κανονισμό.

Σε κάθε περίπτωση, η Επιτροπή οφείλει να υποβάλει σχέδιο αντικατάστασης της εν λόγω σύμβασης εντός προθεσμίας πέντε ετών μετά από τη θέση σε ισχύ της παρούσας σύμβασης.

(Τροπολογία 38)

Παράρτημα (Σύμβαση), ημερομηνία υπογραφής και κατάθεσης

>Αρχικό κείμενο>

Έγινε στ... στις.... σε ένα μόνο αντίτυπο στην αγγλική, γερμανική, γαλλική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα. Όλα τα κείμενα είναι εξίσου αυθεντικά. Το αντίτυπο κατετέθη στα αρχεία της Γενικής Γραμματείας του Συμβουλίου της Ευρωπαϊκής Ένωσης.>Κείμενο μετά την ψηφοφορία στο ΕΚ>

Έγινε στ... στις.... σε ένα μόνο αντίτυπο στην αγγλική, γερμανική, γαλλική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα. Όλα τα κείμενα είναι εξίσου αυθεντικά. Το αντίτυπο κατετέθη στα αρχεία της Γενικής Γραμματείας της Επιτροπής.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά το σχέδιο πράξης του Συμβουλίου με την οποία καταρτίζεται η Σύμβαση για τη θέσπιση του συστήματος EURODAC για την αντιπαραβολή των δακτυλικών αποτυπωμάτων των αιτούντων άσυλο και τη Σύμβαση που καταρτίσθηκε βάσει του άρθρου Κ3 της Συνθήκης για την Ευρωπαϊκή Ένωση, για τη θέσπιση του συστήματος «EURODAC» για την αντιπαραβολή των δακτυλικών αποτυπωμάτων των αιτούντων άσυλο (11079/97 - C4-0506/97 - 97/0915(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση του Συμβουλίου (11079/97 - 97/0915(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6, δεύτερο εδάφιο, της Συνθήκης ΕΕ. (C4-0506/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων (A4-0402/97),

1. εγκρίνει την πρόταση του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.